open-index/open-wikipedia-markdown huggingface dataset:
Namsos prestegjeld

**Namsos prestegjeld** var et prestegjeld tilhørende Namdal prosti. Det omfattet sogn i Namsos kommune i Nord-Trøndelag fylke, og hovedkirken var Namsos kirke.

Namsos' kirkesogn er nå en del av Namsos kirkelige fellesråd, og underlagt Namdal prosti i Nidaros bispedømme i Den norske kirke.

## Historikk

Ladestedet Namsos ble formelt etablert 7. juni 1845, og lå geistlig under Overhalden prestegjeld. Ved kgl.res. av 23. mars 1859 ble det bestemt at det skulle bygges en Namsos kirke, som skulle bli eget sogn da kirken ble innviet, og kirkeinnvielsen fant sted 19. oktober 1859. *Namsos prestegjeld* ble opprettet ved kgl.res. av 13. mai 1865 ved at Namsos ladested sammen med Sævik og Vemundvik sogn ble utskilt fra Overhalla prestegjeld, med Namsos som hovedkirke. Ved kgl.res. av 24. januar 1863 var sognekirken flyttet fra Sævik til Klingen, og ved kgl.res. av 8. mai 1885 ble det bestemt at Sævik sogn heretter skulle benevnes *Klingen*.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Namsos
* Klinga
* Vemundvik

## Referanser
Leka prestegjeld

**Leka prestegjeld** var et prestegjeld tilhørende Namdal prosti. Det omfattet sogn i Leka kommune i Nord-Trøndelag fylke, og hovedkirken var Leka kirke.

Lekas kirkesogn er nå en del av Leka kirkelige fellesråd, og underlagt Namdal prosti i Nidaros bispedømme i Den norske kirke.

## Historikk

*Leku sókn* (norrønt) har sin opprinnelse fra kristningen av landet. Leka antas å være lagt under Nærøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 angis om Nerø Præstegjeld:

På moderne språk, så var Leka i 1589 et sogn i Nærøy prestegjeld.

Ved kgl.res. av 7. april 1797 ble Nærøy delt ved at Kolvereid som hovedkirke, med Leka og Foldereid som annekssogn ble utskilt som eget Kolvereid prestegjeld.

Ved kgl.res. av 20. april 1861 ble Kolvereid prestegjeld delt, slik at Leka sogn ble utskilt fra som eget *Leka prestegjeld*. Ved kgl.res. av 11. oktober 1866 ble det tillatt å oppføre to kirker i prestegjeldet, en på Leka, og en på gården Gravvik på fastlandet. Leka kirke ble innviet 27. oktober 1867 og Gravvik kirke 17.september 1875.

Ved kgl.res. av 30.september 1882 ble Leka prestegjeld delt i to sogn, hovedsognet Leka og annekset Gravvik.

Leka prestegjeld ble lagt ned og kirkesognene overført til Nærøy prestegjeld, gjeldende fra 1. januar 2004.

## Referanser
Overhalla prestegjeld

**Overhalla prestegjeld** var et prestegjeld tilhørende Namdal prosti. Det omfattet sogn i Overhalla og Høylandet kommuner i Nord-Trøndelag fylke, og hovedkirken var Ranem kirke.

Overhallas kirkesogn er nå en del av Overhalla kirkelige fellesråd, og underlagt Namdal prosti i Nidaros bispedømme i Den norske kirke.

## Historikk

*Efri halfa sókn* (norrønt) har sin opprinnelse fra kristningen av landet. Overhalla prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 angis at *Offuerhalds Præstegjeld Haffuer fem kircker som aff tho prester betienes skulle.* Sogneprestens befaling var å forrette *fire helllige dage wdi hoffued kircken, [[Ranem kirke|Ranem]], och den femte ved [[Skage kirke|Skage]].* En *domestico saccellano* skulle betjene *tri hellige dage wdi [[Grong kirke|Grang]], den fierdie paa [[Høylandet kirke|Høyland]], och huer siuende hellig dag i [[Gløshaug kirke|Galszøen]] och da mijste de tienisten i Grang.*

På moderne språk hadde Overhalla prestegjeld i 1589 fem kirker og to prester. Sognepresten skulle betjene hovedkirken på Ranem og Skage kirke, mens en kapellan skulle betjene kirkene i Grong, Høylandet og Gløshaug i Harran. Ved kgl.res. av 28. oktober 1820 ble Grong, Harran og Høylandet utskilt som et eget Grong prestegjeld, og Sævik sogn overført fra Fosnes til Overhalla prestegjeld. Sævik sogn var siden 1818 midlertidig betjent av res.kap. i Overhalla.

Overhalden prestegjeld dannet grunnlaget for Overhalden formannskapsdistrikt, som ble opprettet i 1837.

Ved kgl.res. av 21. mars 1860 ble Sævik sogn delt, slik at området nord for Bjørumselva og Namsenfjorden skulle utgjøre et nytt sogn under navnet Vemundvik. Ved kgl.res. av 24. januar 1863 ble det tillatt anlagt en ny begravelsesplass for Sævik sogn på Klinga samtidig som det ble bygd ny kirke der. Da den nye kirke ble tatt i bruk, ble kirken på Sævik revet og kirkegården avviklet. Overhalden prestegjeld ble på nytt delt ved kgl.res av 13. mai 1865, ved at Ranem hovedsogn og Skage anneks utgjorde Overhalden, mens Vemundvik og Sævik sogn ble utskilt for sammen med ladestedet Namsos å utgjøre Namsos prestegjeld.

Ved kgl.res. av 4. juli 1958 ble Høylandet sogn overført fra Grong prestegjeld til Overhalla, gjeldende fra 1. juli 1958, og ved kgl.res. av 16. februar 1963 ble Kongsmoen krets i Foldereid sogn i Kolvereid prestegjeld, overført til Høylandet sogn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Ranem
* Skage
* Høylandet

## Referanser
Nærøy prestegjeld

**Nærøy prestegjeld** var et prestegjeld tilhørende Namdal prosti. Det omfattet sogn i Nærøy kommune i Nord-Trøndelag fylke, og hovedkirken var Lundring kirke.

Nærøys kirkesogn er nå en del av Nærøysund  kirkelige fellesråd, og underlagt Namdal prosti i Nidaros bispedømme i Den norske kirke.

## Historikk

*Njarðeyjar sókn* (norrønt) har sin opprinnelse fra kristningen av landet. Nærøy prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Det vidløftige *Nerø Præstegjeld* ble omkring år 1500 delt ved at den søndre delen ble skilt ut som eget Fosnes prestegjeld, med Sævik, Vik og Halmøy som annekser under Fosnes hovedkirke.

I Reformatsen 1589 angis om *Nerø Præstegjeld. Der vdi ere fire kircker och skall bygges den femte til på Vecten. Huilcke aff tho prester betienes skulle.* Sogneprestens befaling var: *Disze tre kircker skulle betienis [..], tho hellige dage wdi hoffuedkirkcken [[Nærøy gamle kirke|Nerøø]]. Den tridie paa [[Garstad kirke|Wecten]], och huer siunde hellig dag wdi Løffsnesz.* En kapellan skulle forrette *wdi [[Leka kirke|Leckem kircke]] skall skie tieniste tre hellige dage och den fierde wdi [[Foldereid kirke|Follen]].*

På moderne språk, så hadde Nærøy prestegjeld i 1589 fire kirker og to prester, og en femte kirke skulle bygges på Vikna. Sognepresten skulle betjene hovedkirken Nærøy, samt Laugsnes og Vikna kirker, mens kapellanen betjente Leka og Foldereid kirke. Ved kgl.res. av 7. april 1797 ble prestegjeldet igjen delt ved at Kolvereid som hovedkirke, med Leka og Foldereid som annekssogn ble utskilt som eget Kolvereid prestegjeld. Det residerende kapellaniet ble nedlagt, da kapellanen ble sogneprest i Kolvereid. Etter delingen besto Nærøy prestegjeld av hovedsognet Nærøy og annekset Vikna.

Nærøen prestegjeld dannet grunnlaget for Nærøen formannskapsdistrikt, som ble opprettet i 1837.

Da Nærøy gamle kirke brant for tredje gang i 1847, ble kirkestedet flyttet inn på fastlandet til Lundring, og en beskjeden trekirke ble innviet her i 1851. Den første kirken ble raskt for liten og ved kronprinsens res. av 31. juli 1884 ble det bestemt at den skulle erstattes av en ny kirke på samme sted. Den nye kirken på Lundring ble innviet 12. mai 1885.

Ved kgl.res. av 7. april 1914 ble Nærøy prestegjeld delt, ved at Garstad sogn ble utskilt som eget Vikten prestegjeld, gjeldende fra 1. oktober 1914.

Fra 1. januar 2005 ble menighetene i Nærøy, Kolvereid, Leka og Vikna lagt under Nærøy prestegjeld, før prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Nærøy
* Kolvereid
* Foldereid
* Leka
* Gravvik
* Vikna

## Referanser
Bindal prestegjeld

**Bindal prestegjeld** var et prestegjeld tilhørende Sør-Helgeland prosti. Det omfattet sogn i Bindal kommune i Nordland fylke, og hovedkirken var Vassås kirke.

Bindals kirkesogn er nå en del av Bindal kirkelige fellesråd, og underlagt Sør-Helgeland prosti i Sør-Hålogaland bispedømme i Den norske kirke.

## Historikk

*Vatsáss sókn* (norrønt) har sin opprinnelse fra kristningen av landet. Bindal antas å være lagt under Brønnøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hørte Bindal til Brønnøy prestegjeld med kirke på Vassås.

Sund korshus i Vik sogn ble søkt av oppsitterne i Ytter-Bindalen, men det ble nedlagt i 1643, og det ble bygd kirke på Solstad. Ved kgl.res. av 18. september 1815 ble Bindal sognekall opprettet ved at Nordbindalen med Vassås og Sørbindalen med Solstad kirker ble utskilt fra Brønnøy prestegjeld, og sognepresten skulle ha bolig på gården Vassås:

Bindalen prestegjeld dannet grunnlaget for Nordbindalen formannskapsdistrikt, som ble opprettet i 1837.

Ved kgl.res. av 15. desember 1885 ble det tillatt å bygge ny kirke for Solstad sogn på gården Holm. Solstad gamle kirke ble ved kgl.res. av 29. oktober 1888 flyttet til gården Lande i Tosen for å gjenoppføres som kapellkirke for Tosen og Vassbygda i Bindal hovedsogn. Ved kgl.res. av 12. mai 1939 ble sognegrensen mellom Vassås sogn og Foldereid i Kolvereid prestegjeld i Nord-Trøndelag fastsatt. Tosen kapelldistrikt ble ved kgl.res. av 10. mai 1963 overført fra Bindal til Velfjord prestegjeld, gjeldende fra 1. januar 1964.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Vassås
* Solstad

## Se også
* Historikk for prosti og prestegjeld

## Referanser
Vikna prestegjeld

**Vikna prestegjeld** var et prestegjeld tilhørende Namdal prosti. Det omfattet sogn i Vikna kommune i Nord-Trøndelag fylke, og hovedkirken var Garstad kirke.

Kolvereids kirkesogn er nå en del av Nærøysund kirkelige fellesråd, og underlagt Namdal prosti i Nidaros bispedømme i Den norske kirke.

## Historikk

I Reformatsen 1589 angis om *[[Nærøy prestegjeld|Nerø Præstegjeld]]. Der vdi ere fire kircker och skall bygges den femte til på Vecten.* Garstad kirke på Vikna ble innviet 1. november 1592, den brant ned etter lynnedslag i 1854, og ble tillatt gjenoppført ved kgl.res. av 13. april 1855. Ved kgl.res. av 23. februar 1895 ble det tillatt å bygge kapell på Bergshaugen på Rørvik.

Ved kgl.res. av 7. april 1914 ble Nærøy prestegjeld delt, ved at Garstad sogn ble utskilt som eget *Vikten prestegjeld*, gjeldende fra 1. oktober 1914.

Vikna prestegjeld ble lagt ned og kirkesognene overført til Nærøy prestegjeld, gjeldende fra 1. januar 2005.

## Referanser
Frans Janssen

**Frans Janssen** (1912–1987) var en nederlandsk misjonær tilhørende lazaristene og katolsk biskop i Etiopia.
## Liv og virke
### Prest
Janssen gikk inn i lazaristorenen den 16. september 1932 i Panningen og ble ordinert til prest den 23. juli 1939. 
### Misjonær i Brasil
I 1939 dro han til Brasil og arbeidet med opplæring av bispedømmets presteskap i Fortaleza og Mossoró. I 1953 ble han utnevnt til viseprovinsial for de nederlandske lazaristene i Brasil.
### Etiopia
I 1956 ble han gitt ledelsen for ordenens virke i Etiopia. 
### Biskop, apostolisk vikar av Gimma (Jimma) i Etiopia
Den 21. mai 1959 ble han utnevnt til apostolisk vikar av Gimma (Etiopia) og *titulærbiskop av Celiana* av pave Johannes XXIII. Den 31. juli 1959 ble han bispeviet av Petrus Moors, med biskopene Baeten og Bekkers som medkonsekratorer i sognekirken i Panningen. 

Frans Janssen kom tilbake til Nederland i 1971 av helsemessige årsaker. Den 4. juli 1972 gikk han av som biskop.

I 1976 ble han utnevnt til ansvarlig for menigheten i Broekhuizen ved Horst aan de Maas. Etter langvarig og alvorlig sykdom døde han i Venlo 19. desember 1987 og ble gravlagt 24. desember samme år i Broekhuizen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Paolo Giobbe (1880-1972) *1925
* Kardinal Bernardus Johannes Alfrink (1900-1987) *1951
* Biskop Petrus Moors (1906-1980) *1959
* Biskop *Frans Janssen* (1912-1987) *1959

## Referanser
Nederlands Grand Prix 2023

**Nederlands Grand Prix 2023** (offisielt navn: *Formula 1 Heineken Dutch Grand Prix 2023*) var et Formel 1-løp som ble arrangert 27. august 2023 på Circuit Zandvoort i Zandvoort, Nederland. Det var det 13. løpet i Formel 1-sesongen 2023 og 33. gang Nederlands Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Aston Martin-fører Fernando Alonso og Alpine-fører Pierre Gasly tok andre- og tredjeplassen.

## Dekk
Dekkleverandøren Pirelli tok med C1, C2 og C3 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Trening 1 startet kl. 12:30 fredag 25. august.
Robert Shwartzman kjørte for Ferrari i stedet for Carlos Sainz jr..

### Trening 2
Trening 2 startet kl. 16:00 fredag 25. august.

### Trening 3
Trening 3 startet kl. 11:30 lørdag 26. august.

Liam Lawson erstatter Daniel Ricciardo i AlphaTauri resten av Nederlands Grand Prix etter at Ricciardo krasjet under trening 2 å brakk et metakarpbein i venstre hånd.

## Klassifisering
### Kvalifisering
Kvalifiseringen startet kl. 15:00 lørdag 26. august.

**Noter:**

* – Yūki Tsunoda fikk en treplassers grid-straff for å hindre Lewis Hamilton i Q2.

* – Kevin Magnussen kvalifiserte seg til 18. plass, men han ble pålagt å starte løpet bakerst på griden for å ha overskredet sin kvote av kraftenhetselementer. Han fikk også ti-plassers gridstraff for ny girkasse og ny girkasse drivlinje. Han ble deretter pålagt å starte løpet fra pitlane da de nye elementene ble endret uten godkjenning fra den tekniske delegaten under parc fermé.

### Løpet

**Noter:**

* – Inkluderer ett poeng for raskeste runde.

* – Sergio Pérez endte på tredjeplass, men han fikk en fem sekunders tidsstraff for å kjøre for fort i pitlane.

* – Yūki Tsunoda endte på 13. plass, men han fikk fem sekunders tidsstraff for å ha forårsaket en kollisjon med George Russell.

* – Kevin Magnussen endte på 15. plass, men han fikk en fem sekunders tidsstraff etter løpet for å ikke ligge innenfor ti billengder bak sikkerhetsbilen.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Noter

## Referanser
Edvard Kristiansen

**Edvard Kristiansen** (født 1863, død 1955) var en norsk lokalpolitiker og havnebetjent. Han var ordfører i Narvik i Nordland i 1908, og ble da byens første Arbeiderparti-ordfører. Kristiansen var medlem av bystyret fra 1902 til 1916.

## Referanser
A Wise Fool

***A Wise Fool*** er en amerikansk stumfilm fra 1921, regissert av George Melford.

## Handling
Den velstående Jean Jacques Barbille vender tilbake til Quebec fra Paris, sammen med den spanske Carmen Dolores som sin kone. Men etter at datteren deres Zoe har blitt voksen, innser Carmen at ektemannen hennes forsømmer henne.

Carmen velger til slutt å forlate ham. Men kort tid senere brenner Jeans mølle ned, og alle pengene hans blir stjålet. lenge etterpå kommer Jean over sin kone, som nå er syk ved et kloster. Det skjer snart en forsoning mellom dem.

## Skuespillere
* James Kirkwood, Sr. som Jean Jacques Barbille
* Alice Hollister som Carmen Dolores
* Ann Forrest som Zoe Barbille
* Alan Hale, Sr. som George Masson
* Fred Huntley som Sebastian Dolores
* William Boyd som Gerard Fynes
* Truly Shattuck som Virginia Poucette

## Referanser


## Eksterne lenker
*
Franz Josef Strauss (tidslinje)

**Franz Josef Strauss (tidslinje)** dekker de viktigste hendelser til den tyske politikeren Franz Josef Strauss (1915–1988). Strauss var fra 1953 minister for særlige oppgaver, fra 1955 minister for atomenergi, og fra 1956 til 1961 forsvarsminister. Fra 1966 til 1969 var han finansminister. Han var kanslerkandidat for CDU/CSU ved Forbundsdagsvalget i 1980, men tapte. Strauss var sitt partis leder fra 1961 og ministerpresident i Bayern fra 1978, begge vervene til sin død.

### 1915
* 15. september: Født i München som andre sønn i en slakterfamilie.

### 1935–1939
* Studier i filosofi, historie, statsvitenskap og germanistikk.

### 1940–1945
* Krigstjeneste på både øst- og vestfronten. Lærerstudier og -eksamener i permisjoner. Løytnant ved krigens slutt.
### 1945
* Frikjent i avnazifiseringsprosessen. Utnevnt av de amerikanske myndigheter til forvaltningsstilling (assisterende rådmann) i Schongau. Deltok i stiftelsen av CSU i Schongau.

### 1946–1947

* Ansatt som landråd i Schongau.

### 1946–1948

* Medlem av CSUs delstatsstyre.

### 1948

* Medlem av Wirtschaftsrat des Vereinigten Wirtschaftsgebietes (næringsrådet for Bi-sonen).

### 1948–1952

* Generalsekretær i CSU.

### 1948–1978

* Medlem av Forbundsdagen.

### 1950

* Stedfortredende leder av CDU/CSU-fraksjonen i Forbundsdagen.

### 1952–1953

* Leder av Forbundsdagens komite for Det europeiske forsvarsfellesskap.

### 1953–1955

* Tysklands minister for særlige oppgaver.

### 1955–1956

* Tysklands atomminister.

### 1956–1962

* Forsvarsminister

### 1957

* Ekteskapsinngåelse med Marianne Zwicknagel.

### 1961–1988

* Leder av CSU.

### 1962

* Fibag-affæren nådde sitt høydepunkt
*Spiegelaffæren begynte med arrestasjoner av magasinets redaktører.
*Starfighter-affæren begynte med at fire fly styrter under oppvisningen 19. Juni 1962.
*Strauss trakk sitt kandidatur til Adenauers femte regjering

### 1963–1966

* Leder av CSUs gruppe i Forbundsdagen.

### 1966–1969

* Finansminister i Kurt Georg Kiesingers regjering.

### 1975

* Reiste til Kina og møter Mao Zedong og Zhou Enlai.

### 1976

* Valgkamp for Forbundsdagen under slagordet «frihet eller sosialisme» («Freiheit oder Sozialismus»).
* Etter valgnederlaget brøt CSU kortvarig partisamarbeidet med CDU.

### 1978

* Ministerpresident i Bayern, og dannet sin første regjering.

### 1980

* Kanslerkandidat for CDU/CSU, men tapte valget.
* Valgt til Forbundsdagen, men ga avkall på vervet.

### 1982

* Avslo verv som minister i Helmut Kohls første regjering.
* Dannet sin andre regjering i Bayern.

### 1983

* Valgt til Forbundsdagen men ga avkall på vervet. Han avslo også verv som medlem av regjeringen.
* Formidlet milliardkreditt til DDR.
* Besøkte Erich Honecker i DDR.

### 1986

* Dannet sin tredje regjering i Bayern.

### 1987

* Valgt til Forbundsdagen, men ga avkall på vervet.
*Kritiserte Kohls nedrustningspolitikk
*Traff Honecker i Leipzig.
*Traff Mikhail Gorbatsjov i Moskva.

### 1988

* Døde i Regensburg, Bayern.

## Referanser
Valerij Jevgenjevitsj Tsjekalov

**Valerij Jevgenjevitsj Tsjekalov** (russisk: Валерий Евгеньевич Чекалов; født 10. januar 1976, antatt omkommet 23. august 2023 i flystyrt i Tver oblast) var logistikksjef for det private militærselskapet Wagnergruppen og en nær fortrolig til dens leder Jevgenij Prigozjin. Tsjekalov var Wagners «logistikkmester» og kontrollerte flere Prigozjin-tilknyttede frontselskaper som koordinerte Wagnergruppens aktiviteter i Libya og Syria, ledelse av leiesoldater, forsyning av våpen, og drift av Wagners forretningsvirksomhet i Syria og Afrika.

Tsjekalov ble antatt drept 23. august 2023 i Tver-flystyrten, sammen med Prigojzin og Dmitrij Utkin.

## Liv og virke
### Bakgrunn
Valerij Jevgenjevitsj Tsjekalov bodde i St. Petersburg. Han var gift og hadde tidligere tjenestegjort i den russiske marine.
### Wagnergruppen
Tsjekalov var stedfortreder for Wagnergruppens leder Jevgenij Prigozjin og fungerte som Wagnergruppens logististiske mesterhjerne. Hans kallesignal var «Rover». Innenfor hans ansvarsområde var angivelig å arrangere Prigozjins reiser. Tsjekalov hadde langsiktige ledende stillinger i *[[Concord Management and Consulting]]*, holdingselskapet for Prigozjins forretningsimperium. Han eide det St. Petersburg-baserte selskapet *Kollektiv Servis*, som delte adresse med og var knyttet til *Concord*.

I det minste siden 2020 til 2022 var Tsjekalov direktør og kontrollerte *Neva JSC*, et selskap tilknyttet Wagner-gruppens aktiviteter i Libya og Syria. *Neva* eide Krasnogorsk-baserte *Evro Polis*. Selskapet *Polis* leverte anti-minepansrede lastebiler til Wagnerstyrker i Libya og hadde undertegnet en avtale i desember 2016 om å kjempe sammen med den syriske arabiske hæren for en 25 % andel av olje- og gassproduksjonen fra frigjorte felt i Syria. Den 26. januar 2018 sanksjonerte USA *Evro Polis* som en enhet eid eller kontrollert av Prigozjin og for dets rolle i Syria.  Den 13. desember 2021 sanksjonerte EU også *Evro Polis* for dets rolle som «en front for Wagnergruppen i Syria».
### Sanksjoner
Den 20. juli 2023 sanksjonerte USA Tsjekalov personlig for hans rolle som tilrettelegger for forsendelse av våpen og ammunisjon til Russland på Prigozjins vegne, i strid med eksisterende amerikanske sanksjoner mot Prigozjin.
### Død
Valerij Tsjekalov antas å ha omkommet den 23. august 2023 i Tver-flystyrten, sammen med Prigozjin og Dmitrij Utkin.

## Referanser
Aleksej Jurjevitsj Nagin

**Aleksej Jurjevitsj Nagin** (russisk: Алексей Юрьевич Нагин; født 21. mars 1981 i Vertjatsjij i Gorodisjtsjenskij rajon i Volgograd oblast i RSFSR i Sovjetunionen, død 20. september 2022 i Bakhmut i Ukraina) var en russisk hæroffiser som deltok i en rekke kamphandlinger i flere av de kriger som Russland førte eller involverte seg i. Han var sjef for en av kampavdelingene i Wagnergruppen. Han ble tildelt tittelen *[[Helt av Den russiske føderasjon]]* posthumt da han ble drept i kamp i slaget ved Bakhmut,  samt *Helt i Folkerepublikken Donetsk*.

## Liv og virke
### Bakgrunn
Aleskey Nagin ble født som sønn av den tidligere militær Jurij Viktorovitsj Galina Andreevna Zayler-Ivanova. Som barn drev han med karate. Etter eksamen fra videregående skole studerte han ved en teknisk skole.

### Militært virke
Nagin ble innkalt til de russiske væpnede styrker, og  deltok i kamp i Tsjetsjenia. Etter å ha fullført militærtjenesten undertegnet han vervingskontrakt. Nagin deltok i kamp i den russisk-georgiske krig. Deretter ble han med i FSBs spesialstyrker i Volgograd som rekognoseringssnikskytter. Fra 2014 til 2016 var han instruktør for opplæring av speidere på Krim.

### Wagnergruppen
Til slutt sluttet Aleksej Nagin i FSB. og ble med i Wagnergruppen. Han deltok i den syriske borgerkrig, og tilbrakte tre år der. Han var også med i andre libyske borgerkrig.

I 2022 deltok Nagin i den russiske invasjon av Ukraina. Den 12. mai ble han hardt såret. Etter en lang behandling var han i august tilbake i tjeneste. 

Den 20. september 2022 ble Nagin drept i kamp i slaget ved Bakhmut. 

Aleksej Jurjevitsj Nagin ble gravlagt i Volgograd på Dimitrievskij-kirkegården.

### Annet
Han var ikke gift. I kamper ble han gjentatte ganger såret og utsatt for granatsjokk. Han var medforfatter av filmene *«Sunshine»* og *«Best in Hell»*.

## Referanser
Shaolin and Wu Tang

***Shaolin and Wu Tang*** (originaltittel: *Shao Lin yu Wu Dang*) er en hongkongkinesisk action- og kampsportfilm fra 1983 regissert av Gordon Liu (også hovedrolle). Filmen handler om rivaliseringen mellom to kampsportsoler som opererer med hver sin stilart. To venner er studenter ved hver sin skole, men vennskapet blir satt på prøve når en lokal mandsjurisk hersker forsøker å sette dem opp mot hverandre. Hensikten er å skade begge skolene, som han anser som en trussel mot sin makt. Hovedrollene spilles av Adam Cheng og Gordon Liu, mens sentrale biroller spilles av Wang Lung-wei, Idy Chan og Ching Li.

Filmen har (per 2023) fått karakteren 7 (av 10) på filmnettstedet IMDb (basert på ca 1000 stemmer).

Den er også kjent under den engelske tittelen *Shaolin vs. Wu-Tang.*

## Rollebesetning
(utvalg)
* Gordon Liu – Hung Jun-kit, mester Lius topp student
* Adam Cheng – Chao Fung-wu, mester Laws topp student som er venn med Jun-kit
* Wang Lung-wei – Den lokale Qing-herskeren (som Johnny Wang)
* Idy Chan – Yang-Lin, Jung-kits søster som er forelsket i Fung-wu
* Li Ching – Yue Lam, Qing-herskerens spion
* Han Chiang – Mester Liu
* Kwan Hoi-san – Mester Law, mester Lius rival
* Chan Shen – Shaolin abbed Ming-dun

## Referanser


## Eksterne lenker
*
Bealddoduottar

**Bealddoduottar** er en høyde og en fjellvidde i Kautokeino kommune i Finnmark. Den ligger lengst sør på Finnmarksvidda, rundt 90 kilometer øst-sørøst for Kautokeino.

## Referanser
Eadmer

**Eadmer**, eller **Edmer** (født ca 1060, død ca 1124) var en historiker, teolog og katolsk erkebiskop av engelsk, ikke-normannisk hdrkomst.

Han ble munk i det benediktinske klosteret *Christ Church* i Canterbury, der han lærte Anselm å kjenne. Anselm besøkte England som abbed av Le Bec. Vennskapet ble gjenopptatt da Anselm ble erkebiskop av Canterbury i 1093; deretter var Eadmer ikke bare hans disippel og tilhenger, men også hans venn og hjelper, utsett formelt av pave Urban II. 

I 1120 ble han utsett til erkebiskop av St Andrews, men da skottene nektet å anerkjennee erkebispesetet Canterburys autoritet ble han ikke bispeviet, og kort deretter gav han opp disse krav. Hans død skal ha inntruffet i 1124. 

Eadmer var også en av de første som formulerte den katolske lære om Jomgfru Marias uplettede unnfangelse sitt verk *De Conceptione sanctae Mariae*. Hans verk *De Excellentia Virginis Mariae* omtales i den pavelige encyklika om Maria uplettede unnfangelse *[[Ad diem illum laetissimum|Ad Diem Illum]]* (Pius X, 2. februar 1904).

Eadmer etterlot seg et stort antall skrifter hvorav den viktigste wr hans *Historia novorum*, et verk som hovedsakelig handler om Englands historie mellom 1066 og 1122. Selv om den mest handler om kirkelige æendern er forskere enige om at det er et av de beste og mest verdifulle verkene i av sitt slag for sitt evne og sin periode.

## Referanser


## Kilder
*Encyclopædia Britannica (1911)
*Geoffrey Bosanquet: *Eadmer's History of Recent Events in England* (London, 1964)
*Martin Rule: *On Eadmer's Elaboration of the first four Books of "Historiae novorum"* (1886)
*Philibert Ragey: *Eadmer* (Paris, 1892).
*R. W. Southern: *Saint Anselm and His Biographer* (Cambridge, 1963)

## Eksterne lenker
*Latin Chroniclers from the Eleventh to the Thirteenth Centuries: Eadmer fra *[[The Cambridge History of English and American Literature]]*, Vol I, 1907–21.
*Eadmer fra Catholic Encyclopedia
Rådet for dyreetikk

**Rådet for dyreetikk** er et norsk statlig råd med syv medlemmer utnevnt av Landbruks- og matdepartementet. Det ble opprettet i 1993 som Landbruksdepartementets etikkutvalg.

## Se også
* Forsøksdyrutvalget

## Referanser


## Eksterne lenker
*
Erick Otieno

**Erick Otieno** (født 27. september 1996) er en kenyansk fotballspiller som spiller for den polske klubben Raków Częstochowa. 

## Referanser


## Eksterne lenker
*
John Palsgrave

**John Palsgrave** (født 1485 i London, død i 1554 i Northamptonshire i England) var en engelsk fonetiker og katolsk prest og lærer.

Fader Palsgrave studerte i Cambridge og Paris, og tilegnet seg grundige franskkunnskaper. Han ble huslærer for prinsesse Mary Tudor, søsteren til den engelske kong Henrik VIII, som han ledsaget til Frankrike i 1514. 

I 1518 ble han gitt beneficier i Asfordby i Leicestershire, Alderton og Holbrook i Suffolk, og Keyston i Huntingdonshire.

Senere var han lærer for Duke of Richmond, kongens utenektteskapelige sønn, og i 1533 ble han rektor for skolen *St. Dunstan-in-the-East* i London.

I 1545 ble han utnevnt til rektor for Wadenhoe i Northamptonshire, der han senere døde. 

Blant hans arbeider kan særskilt nevnes *Lesclarcissement de la langue francoyse* (1530; nyutgivelse 1852). 

## Litteratur
*
**John Palsgrave: L'éclaircissement de la langue française (1530). Texte anglais original avec traduction et notes de Susan Baddeley*, Paris, Honoré Champion 2003, .
**John Palsgrave as Renaissance Linguist: A Pioneer in Vernacular Language Description*, Gabriele Stein, Oxford: Clarendon Press, 1997, .
*Beverley A. Murphy, *Bastard Prince: Henry VIII's Lost Son* (2001)
* *John Palsgrave, 1485-1554*, Palgrave Chronicle, 9, 2, Summer 2007 pp 16–20.
* 

## Referanser
Graneverftet

**Graneverftet** var et skipsverft i Bergen som ble drevet på 1800-tallet.

Verftet fikk sitt navn etter grunnleggeren Jens Gran som var bestefar til Tryggve Gran. Han var ved begynnelsen av 1800-tallet skipsreder med en stor flåte, og verftet ble etablert med tanke på reparasjon av egne fartøy. Sønnen Herman Gran tok utdannelse innen skipsbygging i Kristiansand og København, og da han i 1820-årene overtok driften av verftet etter sin far ble det også satset på nybygg.

På Graneverftet arbeidet Knut Sjursen Flage som senere skulle etablere sitt eget skipsverft på Laksevåg kjent som Flageverftet.

Fra midten av 1800-tallet opplevde sjøfarten i Bergen en stor oppblomstring, og Graneverftet var sammen med Georgernes Verft og Bradbenken premissgiver for å kunne forsyne den økende etterspørselen etter nye skip. Omstillingen fra seilskip i tre til dampskip i jern ble imidlertid taklet dårlig, og etter bratt nedgang i markedet inngikk brødrene Gran i 1882 en avtale om å leie ut verftsområdet til et nytt selskap med navnet Martens, Olsen & Co. I 1888 ble verftet reetablert som Laxevaag Maskin & Jernskibsbyggeri etter at Martens, Olsen & Co hadde gått konkurs.

## Referanser
John Needham

**John Turberville  Needham** (født 10. september 1713 i London, død 30. desember 1781 i Brussel) var en engelsk naturforsker og katolsk prest. Med mikroskopets hjelp gjorde han  en rekke oppdagelser, iog et av hans eksperimenter synes å gi støtte til hypotesen og spontan generasjon av liv fra livløst meteriale.

## Liv og virke
### Bakgrunn
John Needham var eldste sønn av advokaten John Needham og hans hustru Margaret Lucas Needham. 
### Prest
Han begynte den 10. oktober 1722 på det katolske kolleg i Douai, *[[Collège catholique anglais de Douai]]*  og var deretter ved presteseminaret i Cambrai.  Den 8. mars 1731 ble han tonsurert i Arras, og han ble presteviet 31. mai 1738 i Cambrai.
### Naturviter
Fader Needham var en av sin tids mer fortjente forsker med mikroskopets hjelp, og han gjorde en rekke oppdagelser ved hjelp av det. En del av hans fysiologiske undersøkelser ble publisert i *Observations upon the Generation, Composition, and Decomposition of Animal and Vegetable Substances* (1749).

Han gjorde eksperimenter med saus og senere tilsmusset hvete, i beholdere. Dette var for å eksperimentere med spontan generasjon av liv. Needham var nysgjerrig på hvordan dette begrepet var relevant. Eksperimentene gikk ut på å kortkoke en buljongblanding og deretter avkjøle blandingen i en åpen beholder til romtemperatur. Senere ville kolbene bli forseglet, og mikrober ville vokse noen dager senere. Disse eksperimentene så ut til å vise at det var en livskraft som produserte spontan generasjon. Senere er det blitt forstått at koketiden var utilstrekkelig til å drepe eventuelle endosporer av mikrober, og avkjøling av kolber som står åpne i luften kan forårsake mikrobiell forurensning. Det kunne også fastslås at Needham ikke brukte riktig sterilteknikk. Eksperimentene hans ble senere utfordret og gjentatt i 1768 av Lazzaro Spallanzani (1729-1799), en italiensk vitenskapsmann. Ved å bruke en litt annen protokoll (med lengre koketid), hadde Spallanzani ingen mikrober som vokste i de forseglede flaskene han benyttet, noe som motstred med Needhams funn.

Han ble ofte omtalt som irsk jesuitt (dette på en tid da jesuittene generlt var under hardt press i Frankrike og uttrykket var belastende). Dette er en myte skapt av Voltaire under en feide om spontan generasjon, der  Voltaire var motstander av Needhams teorier. 

Needhams eksperimenter med spontan generasjon av liv passet imidlertid med den franske opplysningsfilosofen Baron d'Holbachs ideer, og han gjorde seg bruk av dem i sitt ateistiske arbeid *[[Système de la Nature ou Des Loix du Monde Physique et du Monde Moral]]* (1770).

Han ble medlem av Royal Society i 1747 og var den første katolske prest som ble så.

## Skrifter i utvalg
* *Observations upon the Generation, Composition, and Decomposition of Animal and Vegetable Substances.* 1748.
* *Philosophical Transactions of the Royal Society of London.* 1749.
* *New microscopical discoveries.* 1745.

## Referanser
*
Flageverftet

**Flageverftet** var et skipsverft på Laksevåg i Bergen som vart etablert i 1844 av Knut Sjursen Flage. 

Flage hadde hatt arbeid som tømmermann ved Graneverftet og bygget Flageverftet på nordsiden av Sørevågen, rett overfor Graneverftet. Verftet ble overtatt av Laxevaag Maskin & Jernskibsbyggeri i 1907. 

## Referanser
Beocca

**Sankt Beocca** var en katolsk prest som ble drept av invaderende dansker i Surrey i England i året 870. Hans minnedag er 10. april. Sankt Beocca er begravd i ruinene etter Chertsey Abbey i England.

## Kilder
*Find a Grave
Metz (bilmerke)

**Metz** var en bilprodusent fra Massachusetts, i USA, som produserte personbiler og lastebiler i tiden mellom 1909 og 1922.Charles Herman Metz hadde begynt å produsere sykkeldeler i 1886 sammen med tre andre, men begynte for seg selv i 1901. Metz hadde også begynt å produsere bildeler og startet i 1909 å selge byggesett bestående av 14 pakker med deler som kunne settes sammen med verktøy og etter tegninger som fulgte med. Konkurransen med ferdig-monterte T-Forder ble vanskelig å i 1910 begynte Metz å tilby komplette biler. Det var fremdeles snakk om enkle lette biler uten tak, dører, frontrute og med kun to seter, men den to-sylindrede motoren hadde fått økt ytelsen fra 10 hk til 12 hk. I 1913 kom Metz Model 22 med en fire-sylindret vannkjølt motor på 22,5 hk, senere kom også Model 25 med hele 25 hk. I 1917 kom også lastebiler til i produksjonen.
Første verdenskrig førte til mindre bilproduksjon, isteden ble det produsert deler til krigsutstyr. I 1919 kom en større modell Metz Master 6 en lukket sedan med en seks-sylindret 45 hk motor. Modellen solgte ikke bra under etterkrigstidens depresjonen og firmaet ble overtatt av Waltham National Bank. Firmaet fikk nytt navn, Motor Manufacturers Incorporated of Waltham, og Metz Master 6 ble omdøpt til Waltham Six, den ble kun produsert i 1922.

Metz biler fantes også i Norge, for eksempel kjøpte Folldal Gruver en Metz i 1914.
Fil:1914 Metz 22 Torpedo Roadster (38963819934).jpg|1914 Metz 22
Fil:1916 Metz 25 Roadster (24803914357).jpg|1916 Metz 25
Fil:1920 Metz Master Six Touring Car (24803922147).jpg|1920 Metz Master Six


## Referanser
Berentsens Verft

**Berentsens Verft** var et skipsverft i Alvøen i Bergen.

Verftet ble finansiert av Fasmer-familien som hadde drevet fabrikker i Alvøen siden 1700-tallet. Andreas Berentsen Aamot hadde arbeidet ved Graneverftet, og han ble satt til å lede virksomheten ved verftet som ble etablert i 1833. Derav fikk også verftet sitt navn. I 1855 flyttet han virksomheten til Laksevåg etter å ha kjøpt Laksevåg gård av Johan de Lange. I slutten av 1860-årene ble verftet kjøpt opp av Sjur Knudsen Flage og ble da en del av Flageverftet.

## Referanser
Jens Aasgard

**Jens Aasgard** (født 2004) er en norsk volleyballspiller som spiller for NTNUI i Mizunoligaen. Aasgard er kantspiller, og har tidligere spilt for Strand-Ulv og Viking på aldersbestemt nivå. Han har også spilt i Mizunoligaen for Førde, og har i to sesonger tatt mer enn 100 poeng i Mizunoligaen.

Aasgard er også en meget god sandvolleyballspiller med andreplass i NM 2024 som beste resultat.

## Karrierestatistikk
### Klubb

## Referanser


## Eksterne lenker
*
Skovvejen

**Skovvejen** er en to- og firefelts motortrafikkvei som går fra Kalundborgmotorvejen ved Dramstrup til Viskinge ca. 15 km fra Kalundborg. Skovvejen er en del av Primærrute 23.

I 2013 og 2019 var de østligste ca. 12,5 km fra Motorvejkryds Holbæk vet Elverdam til Dramstrup omgjort til motorvei, som utgjør en del av Kalundborgmotorvejen. 

Linjeføringen for resten av en framtid motorveistrekning fra Dramstrup til Kalundborg er fastsatt, og den inkluderer ombygging av den resterende delen av Skovvejen. 

*  fortsetter mot København	
*  

*
* 
* Amtsvejen/Kalundborgvej 
*
* fortsetter mot Kalundborg
1. etappe av Vuelta a España 2023

**1. etappe av [[Vuelta a España 2023]]** var en lagtempoetappe i Barcelona 26. august 2023.

Etappen ble vunnet av Team dsm-firmenich.

## Etapperesultater

## Sammenlagt etter etappen

## Referanser


## Eksterne lenker

*
Spar Shipping

**Spar Shipping AS** er et norsk rederi med hovedkontor i Bergen.

## Historie

Helge Eide Knudsen grunnla i 1962 sitt varehus Spar Kjøp, og med midler ervervet gjennom denne virksomheten etablerte han i 1990 Spar Shipping som skulle satse på skipsfart. Rederiet har konsentrert seg om bulktransport, og målt i tonnasje er det blant Norges største tørrlastrederier.

Knudsens sønner Tom og Iwan overtok ledelsen av rederiet etter faren.

I flere år ble rederiets skip benyttet til godstransport til og fra Vest-Sahara, i strid med Utenriksdepartementets anbefalinger. Etter press fra politikere og aktivister meddelte rederiet i 2019 at de hadde ekskludert Vest-Sahara.

## Flåte

## Tidligere skip

## Referanser


## Eksterne lenker
*
William French Smith

**William French Smith** (født 26. august 1917, død 29. oktober 1990) var en amerikansk politiker som var justisminister i Ronald Reagans regjering.

William French Smith døde i Los Angles av kreft.

## Referanser
Camilla Fangel

**Camilla Fangel** (født 29. februar 1992) er en dansk tidligere håndballspiller, som både spilte håndball og strandhåndball.

Hun var strekspiller, og spilte klubbhåndball for , , , , , ,  og .

## Karriere
### Håndball
Fangel tok gull med Danmark under Sommer-OL for ungdom 2010.

### Strandhåndball
Fangel tok EM-gull med Danmarks kvinnelandslag i strandhåndball under EM i strandhåndball 2019, som ble avholdt i den polske landsbyen Stare Jabłonki.

## Referanser


## Eksterne lenker
*
John J. Geoghan

**John J. Geoghan** (1935–2003) var en amerikansk katolsk prest som i løpet av tretti år antastet og voldtok omkring 150 gutter i erkebispedømmet Boston. Han ble til slutt laisert av erkebispedømmet, ble dømt til fengselssraff og ble under soningen myrdet av en medfange.   
## Liv og virke
John Geoghan kon fra en irsk katolsk familiebakgrunn. Han studerte på *Cardinal O'Connell Seminary* og ble presteviet i  1962. 

Han ble først opostert i *Blessed Sacrament Parish* i Saugus i Massachusetts. En av prestene i menigheten, fader Anthony Benzevich, underrettet de kirkelige myndigheter at han hadde sett Geoghan ta med seg gutter inn på sitt soverværelse.

Geoghan ble forflyttet til forskjellige menigheter innen erkebispedømmet, også etter å ha gjennomgått behandling på *[[Saint Luke Institute]]* i Silver Spring i Maryland mot homoseksuell pedofili, med erkebiskopens, kardinal Bernard Laws, samtykke. I slutten av 1990-årene og begynnelsen av 2000-tallet ble skandalene knyttet til håndteringen avslørt for en bredere almenghet, og kardinal  Law måtte fratre. Geoghan ble i 1998  laisert, stilt for Massachusetts' domstoler for seksuelle overgrep og i 2002 dømt til ni til ti års fengel i *Souza-Baranowski Correctional Center*, et høysikkerhetsfengsel i Shirley i Massachusetts. Året derpå ble Geoghan myrdet i i sin celle av en annen fange, Joseph Druce (født 1965), som sonet en  livsvarig fengselsstraff uten mulighet til løslatelse.

## Referanser
The Heroic Ones

***The Heroic Ones*** (originaltittel: *Shi san tai bao*) er en hongkongkinesisk historisk action- og kampsportfilm fra 1970 regissert av Chang Cheh. En krigsherre bruker sine 13 adoptivsønner som generaler i sin enorme hær for å frigjøre hovedstaden Chang’an som er blitt okkupert av en opprørsleder. Oppdraget vanskeliggjøres når det oppstår konflikter mellom noen av sønnene. Handlingen er satt til Kina i slutten av 800-tallet, en vanskelig periode der Tang-dynastiets hadde blitt kraftig svekket. Ledende roller spilles av Ku Feng, Ti Lung, David Chiang og Chin Han.

*The Heroic Ones* ble den fjerde mest innbringende kinesiskspråklige filmen i Hongkong i 1970.

Den har også fått litt oppmerksomhet i ettertid. Blant annet ble den vist ved Melbourne International Film Festival i 2004.

## Rollebesetning

* Ku Feng – Li Keyong, Prince of Jin
* Chin Han – Li Siyuan, Li Keyongs 1. general
* Pao Chia-win – Li Sizhao, Li Keyongs 2. general
* Lo Wei – Li Cunxu, Li Keyongs 3. general
* Nam Seok-hun – Li Cunxin, Li Keyongs 4. general
* Liu Kang – Li Cunzhi, Li Keyongs 5. general
* Sung Yuan – Li Cunke, Li Keyongs 6. general
* Huang Pei-chi – Li Cunjin, Li Keyongs 7. general
* Wang Kuang-yu – Li Cunzhang, Li Keyongs 8. general
* Chen Chuan – Li Cunshen, Li Keyongs 9. general
* Lau Kar-wing – Li Cunshou, Li Keyongs 10. general
* Ti Lung – Shi Jingsi, Li Keyongs 11. general
* Wang Chung – Kang Junli, Li Keyongs 12. general
* David Chiang – Li Cunxiao, Li Keyongs 13. general
* Chan Sing – Zhu Wen, guvernøren i Bianliang 
* Lee Hae-ryong – Huang Chao, opprørsleder
* Bolo Yeung – Meng Juehai, Huangs general
* Jin Bong-jin – Zhang Quan, Huangs general
* Lily Li – Cuiyan, en ung kvinne i Chang'an

## Referanser


## Eksterne lenker
*
Signe Sjølund

**Signe Sjølund Pedersen** (født 12. juni 1992 i Roskilde) er en dansk tidligere håndballspiller.

Hun var bakspiller, og spilte klubbhåndball for blant annet , ,  og .

Sjølund tok gull med Danmark under Sommer-OL for ungdom 2010.

Hun er i et forhold med den danske fotballspilleren Nicolai Boilesen.

## Referanser


## Eksterne lenker
*
Camilla Madsen

**Camilla Askebjerg Madsen** (født 1993) er en dansk håndballspiller, som spiller for den danske klubben .

Hun har tidligere spilt for de danske klubbene ,  og , samt den tyske klubben .

Madsen tok gull med Danmark under Sommer-OL for ungdom 2010.

## Referanser


## Eksterne lenker
* 
*
Lykkefugl

**Lykkefugl** () eller **sponfugl** er en tradisjonell nordrussisk trefigur, en hengande uro i form av en fugl. Lykkefuglen stammer fra kysten av Kvitesjøen og Barentshavet. Det var vanlig at lykkefuglen hang i hjemmet som vern om familien. Varmen fra komfyren får fuglen til å bevege seg.

Fuglen ble laget av rått trevirke, uten bruk av lim eller bindemiddel. En skar ut tynne spon til vinger og hale til fuglen og deretter  en spesiell metode for å spre og bøye dem. Denne metoden nyttes også i annet nordrussisk trearbeid. Fuglen blir vanligvis laget av furu, gran, sibirfuru eller osp.

Fuglens vinger og hale har bølget fjærdrakt av tynne spon skåret ut i et stykke av friskt treverk.

## Lykkefugler i Norge
Lykkefuglen er kjent fra Norge der russiske krigsfanger under andre verdskrig kunne gi dem i gave til nordmenn, ofte som takk for hjelp og/eller gaver.

De kunne kalles *sponfugler* eller *treflisfugler*. I Russland er disse fuglene kalt *lykkefugler* etter et gammelt sagn, og de har siden middelalderen symbolisert lykke i Russland. Det russiske ordet for lykkefugl er «Ptitsa stsjastja». Vi kan tenke oss at de sovjetiske krigsfangene i Norge tenkte mye på fred og fredsfugler da disse fuglene ble laget. Mange nordmenn fikk slike vakre fuglegaver fra de russiske fangene i løpet av krigsårene i Norge. 

Palatiamonumentet på Lindesnes har form som en stilisert lykkefugl. Monumentet ble reist i 1997 til minne om forliset av det tyske fangeskipet Palatia som var på vei fra Stettin til Norge lastet med sovjetiske krigsfanger.

## Referanser
Théophile Caussé

**Théophile Caussé** (født 12. oktober 1992 i Port-au-Prince i Haiti) er en fransk håndballspiller, som spiller for den franske klubben .

Han har tidligere spilt for de franske klubbene ,  og .

Caussé tok bronse med Frankrike under Sommer-OL for ungdom 2010.

## Meritter
;Dunkerque
*Fransk mester: 2014

;Montpellier
*Mesterligavinner: 2018
*Fransk supercupmester: 2018
*Fransk cupfinalist: 2017

## Referanser


## Eksterne lenker
*
Francis A. Sullivan

**Francis Anthony Sullivan** S.J. (født 21. mai 1922 i Boston i Massachusetts i USA, død 23. oktober 2019 i Weston i Connecticut) var en amerikansk katolsk teolog og  prest tilhørende  jesuittordenen. 

Han var best kjent for sitt teologisk arbeide innen feltene ekklesiologi og magisterium.

Fader Sullivan døde på sykehus den 23. oktober 2019 i Weston i Connecticut, i en alder av 97 år.

## Verker
* *The Christology of Theodore of Mopsuestia*, 1956
* *De ecclesia, I: quaestiones theologiae fundamentalis*, 1962
* *Charisms and Charismatic Renewal: A Biblical and Theological Study*, 1982
* *On Making the Spiritual Exercises for the Renewal of Jesuit Charisms*, 1983 (med Robert L. Faricy, S.J.)
* *Magisterium: Teaching Authority in the Catholic Church*, 1983
* *The Church We Believe In: One, Holy, Catholic and Apostolic*, 1988
* *Salvation Outside the Church? Tracing the History of the Catholic Response* 1992
* *Creative Fidelity: Weighing and Interpreting Documents of the Magisterium*, 1996
* *From Apostles to Bishops: The Development of the Episcopacy in the Early Church*, 2001
* En rekke bidrag til det teologiske tidsskrift *Theological Studies*

## Referanser
MS «SC Connector»

**MS «SC Connector»** er et norsk flerbruks roroskip bygget i 1997. Skipet har to 35 meter høye rotorseil med vippefunksjon. Skipet var i 2022 det største skipet med rotorseil i Norge.

## Historie
I 2021 fikk MS «SC Connector» installert to rotorseil med 35 meter høyde, som kan legges ned. Vippefunksjonen er nødvendig når Connector skal passerer under flere bruer og kraftledninger. Skipet går i Nordsjøområdet og seiler mellom Vestlandet, Danmark, Nederland og også Sverige og Polen.
Fil:9131993 SC Connector 1997.jpg|MS «SC Connector» før skipet fikk montert rotorseil.
Fil:SC Connector in the midle of tilting down sails.jpg|MS «SC Connector» tilter rotorseilene nedover.


## Referanser


## Eksterne lenker
*
*
Killingstrømmen bru

**Killingstrømmen bru** (SSR nr. 167860), også kalt *Killingstryken bru* og *Killingstrømbrua*, er en ettfelts bilbru langs Fjøsvikveien i Ådal, i Ringerike kommune i Buskerud. Brua løper over Killingstrømmen i Ådalselva og knytter fylkesvei 2872 i Vestre Ådal til europavei 16 ved Ringmoen.

## Referanser
Landrat

**Landrat** er i Tyskland tittelen for den øverste administrative leder eller direktør av en *[[landkreis]]*. En landrat blir valgt enten direkte av befolkningen eller av landkretsen, for perioder av fra fire til seks år. I Saarland blir en landrat utnevnt av delstaten.
## Referanser
Ringmoveien

**Ringmoveien** er en kort vei i et mindre boligfelt på Ringmoen i Ådal, i Ringerike kommune i Buskerud. I det mindre boligfeltet er det både eneboliger og tomannsboliger. Veien tar av mot nord fra Fjøsvikveien, som danner veiforbindelse mellom europavei 16 og fylkesvei 2872 i Vestre Ådal. Ringmoveien danner ei sløyfe gjennom boligfeltet og har ingen andre tilstøtende veier enn Fjøsvikveien.

## Referanser
Karim Abdelrahim

**Karim Ayman Mohamed Abdelrahim** (født 27. oktober 1992) er en egyptisk håndballspiller, som spiller for den egyptiske klubben .

Abdelrahim spiller også for det egyptiske landslaget, og ble tatt ut i troppen til Håndball-VM 2017 og Håndball-VM 2019.

Han tok gull med Egypt under Sommer-OL for ungdom 2010.

## Referanser


## Eksterne lenker
*
Skiehččanoaivi

**Skiehččanoaivi** er et lavt fjell sørøst på Finnmarksvidda. Det ligger rundt 85 kilometer øst-sørøst for Kautokeino og 5&nbsp;km nord for grensa til Finland. Høyeste punkt ligger 493 meter over havet.

## Referanser
Nora Nøss

**Nora Blindheim Nøss** (født 2005) er en norsk fotballspiller som spiller for Stabæk.

## Referanser


## Eksterne lenker

*